ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
100 മെഡലുകള് - ഏഷ്യന് ഗെയിംസില് ഇന്ത്യയ്ക്ക് ചരിത്രപ്രധാന നേട്ടം: പ്രധാനമന്ത്രി
ഏഷ്യന് ഗെയിംസ് സംഘത്തിന് 10ന് പ്രധാനമന്ത്രി ആതിഥേയത്വം വഹിക്കുകയും ആശയവിനിമയം നടത്തുകയും ചെയ്യും
നമ്മുടെ കായികതാരങ്ങള് ഏഷ്യന് ഗെയിംസില് 100 മെഡലുകള് എന്ന നാഴികക്കല്ല് പിന്നിട്ടതില് രാജ്യം ആവേശഭരിതരാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. സംഘത്തിന് ഒകേ്ടാബര് 10-ന് പ്രധാനമന്ത്രി ആതിഥേയത്വം വഹിക്കുകയും ആശയവിനിമയം നടത്തുകയും ചെയ്യും
''ഏഷ്യന് ഗെയിംസില് ഇന്ത്യയ്ക്ക് ചരിത്രപ്രധാനമായ നേട്ടം!
100 മെഡലുകള് എന്ന അവിസ്മരണീയമായ നാഴികക്കല്ലിലെത്തിയതിന്റെ ആവേശത്തിലാണ്് ഇന്ത്യയിലെ ജനങ്ങള്.
ഇന്ത്യയെ ഈ ചരിത്ര നാഴികക്കല്ലിലേക്ക് നയിച്ച നമ്മുടെ അത്ലറ്റുകളെ ഞാന് ഹൃദയംഗമമായി അഭിനന്ദിക്കുന്നു.
വിസ്മയിപ്പിക്കുന്ന ഓരോ പ്രകടനവും ചരിത്രം സൃഷ്ടിക്കുകയും നമ്മുടെ ഹൃദയങ്ങളില് അഭിമാനം നിറയ്ക്കുകയും ചെയ്തു.
നമ്മുടെ ഏഷ്യന് ഗെയിംസ് സംഘത്തിന് 10-ന് ആതിഥേയത്വം വഹിക്കാനും നമ്മടെ അത്ലറ്റുകളുമായി സംവദിക്കാനും ഞാന് ആഗ്രഹിക്കുന്നു'' ശ്രീ നരേന്ദ്ര മോദി എക്സില് പോസ്റ്റ് ചെയ്തു.
NS
(
ആരോഗ്യ, കുടുംബക്ഷേമ മന്ത്രാലയം
കോവിഡ്- 19 ഏറ്റവും പുതിയ വിവരങ്ങൾ
രാജ്യവ്യാപകമായി പ്രതിരോധ കുത്തിവയ്പ്പ് യജ്ഞത്തിൻ കീഴിൽ ഇതുവരെ 220.65 കോടി വാക്സിൻ ഡോസുകൾ  നൽകിയിട്ടുണ്ട്.
കഴിഞ്ഞ 24 മണിക്കൂറിനുള്ളിൽ 1,743 ഡോസുകൾ നൽകി
രാജ്യത്തെ സജീവ കേസുകളുടെ എണ്ണം നിലവിൽ 10,300 ആണ്
സജീവ കേസുകൾ 0.02% ആണ്.
രോഗമുക്തി നിരക്ക് നിലവിൽ 98.79% ആണ്
കഴിഞ്ഞ 24 മണിക്കൂറിനുള്ളിൽ 932 പേർക്ക് രോഗമുക്തി ; മൊത്തം രോഗമുക്തർ 4,41,64,815
ആയി വർധിച്ചു
കഴിഞ്ഞ 24 മണിക്കൂറിനിടെ1,805 പുതിയ കേസുകളാണ് റിപ്പോർട്ട് ചെയ്തത്
പ്രതിദിന പോസിറ്റിവിറ്റി നിരക്ക് 
പ്രതിവാര പോസിറ്റിവിറ്റി നിരക്ക് 
ഇതുവരെ നടത്തിയ മൊത്തം പരിശോധനകൾ 92.10 കോടി; കഴിഞ്ഞ 24 മണിക്കൂറിനുള്ളിൽ 56,551 പരിശോധനകൾ നടത്തി.
-ND-
(Visitor Counter : 78
പ്രത്യേക സേവനങ്ങളും ഫീച്ചറുകളും
പള്ളിപ്പുറം സി ആർ പി എഫ് ഗ്രൂപ്പ് സെന്ററിൽ പ്രവേശനോത്സവം
തിരുവനന്തപുരം 09 ജൂൺ 2023
സി ആർ പി എഫ് തിരുവനന്തപുരം പള്ളിപ്പുറം ഗ്രൂപ്പ് സെന്ററിൽ 2023-2024 അധ്യയന വർഷത്തേക്കുള്ള പ്രവേശനോത്സവം നടന്നു. ലിറ്റിൽ സോൾജർ മോണ്ടസറി സ്കൂളിൽ നടന്ന പ്രവേശനോത്സവം സി എ ഡബ്ല്യു എ, റീജിയണൽ പ്രസിഡന്റ് ശ്രീമതി. മിനി കാർത്തിക് ഉദ്ഘാടനം ചെയ്തു. ഏകദേശം 200 കുട്ടികളും മാതാപിതാക്കളും സി ആർ പി എഫ് ഉദ്യോഗസ്ഥരും ചടങ്ങിൽ പങ്കെടുത്തു. വ്യത്യസ്ത വേഷങ്ങൾ ധരിച്ച് അറിവിന്റെ ലോകത്തേക്ക് കടന്ന് വന്ന കുട്ടികളെ അധ്യാപകരും സ്കൂൾ അധികൃതരും ചേർന്ന് സ്വീകരിച്ചു.
--NS--
(Visitor Counter : 41
ആഭ്യന്തരകാര്യ മന്ത്രാലയം
പോലീസ് സേനയുടെ ആധുനികവൽക്കരണം
ന്യൂഡൽഹി , ഫെബ്രുവരി 10, 2021
കേന്ദ്ര സായുധ പോലീസ് സേനകളായ ആസാം റൈഫിൾസ്, അതിർത്തി സുരക്ഷാ സേന, കേന്ദ്ര വ്യാവസായിക സുരക്ഷാ സേന, സെൻട്രൽ റിസർവ് പോലീസ് ഫോഴ്സ്, ഇൻഡോ ടിബറ്റൻ അതിർത്തി പോലീസ്, സശസ്ത്ര സീമാബൽ, ദേശീയ സുരക്ഷാ ഗാർഡുകൾ എന്നിവയിൽ 1053 കോടി രൂപ ചെലവിട്ട് 2018 മുതൽ ആധുനികവൽക്കരണ പദ്ധതി മൂന്നാംഘട്ടം കേന്ദ്ര ഗവൺമെന്റ് നടത്തിവരികയാണ്
സംസ്ഥാന പോലീസ് സേനകളെ പരിഗണിക്കുമ്പോൾ ഭരണഘടനയുടെ ഏഴാം പട്ടികയിലെ സംസ്ഥാന വിഷയങ്ങളാണ് പോലീസ്, പൊതു ക്രമം എന്നിവ. എങ്കിലും, 'പോലീസിനെ ആധുനിക വൽക്കരിക്കാൻ സംസ്ഥാനങ്ങൾക്കുള്ള സഹായം'  എന്ന പദ്ധതിയിലൂടെ സംസ്ഥാന പൊലീസ് സേനകളെ ആധുനിക വൽക്കരിക്കാൻ സംസ്ഥാനങ്ങൾ നടത്തുന്ന ശ്രമങ്ങളെ കേന്ദ്രസർക്കാർ പിന്തുണയ്ക്കുന്നുണ്ട്
ഉത്തർപ്രദേശ് അടക്കം എല്ലാ സംസ്ഥാന ഭരണകൂടങ്ങളും പദ്ധതിക്ക് കീഴിൽ ധനസഹായം സ്വീകരിച്ചുകഴിഞ്ഞു ആധുനിക ആയുധങ്ങൾ, പരിശീലന സാമഗ്രികൾ, മെച്ചപ്പെട്ട ആശയവിനിമയ ഫോറൻസിക് ഉപകരണങ്ങൾ, സൈബർ പോലീസ് സാമഗ്രികൾ തുടങ്ങിയവ സ്വന്തമാക്കുന്നതിനായി സംസ്ഥാന ഭരണകൂടങ്ങൾക്ക് പദ്ധതിക്കു കീഴിൽ കേന്ദ്ര സഹായം ലഭ്യമാകുന്നു.
ഇതിനുപുറമേ വിഘടനവാദികളുടെ സ്വാധീനമുള്ള വടക്കു കിഴക്കൻ സംസ്ഥാനങ്ങൾ, ഇടതുപക്ഷ തീവ്രവാദ ബാധിത ജില്ലകൾ എന്നിവയ്ക്കായി പ്രത്യേക വാഹനങ്ങൾ വാങ്ങുന്നതിനുള്ള സൗകര്യവും പദ്ധതിക്കു കീഴിൽ ഒരുക്കിയിട്ടുണ്ട്
അടിസ്ഥാനസൗകര്യങ്ങൾ, മറ്റു സാമഗ്രികൾ,പരിശീലന സംവിധാനങ്ങൾ എന്നിവ സ്വന്തം ആക്കുന്നതിനുള്ള സാമ്പത്തികസഹായവും നൽകിവരുന്നു. പോലീസ് സേനകളുടെ കാര്യശേഷിയും സാധ്യതകളും വർദ്ധിപ്പിക്കാൻ ഇത്ഉപകരിക്കുന്നു
ധനസഹായവിതരണം കൂടുതൽ സുഗമമാക്കുന്നതിന്റെ ഭാഗമായി ASMP പദ്ധതിക്ക് കീഴിൽ സംസ്ഥാനങ്ങളെ A,B എന്നിങ്ങനെ രണ്ട് വിഭാഗങ്ങളായി തരംതിരിച്ചിട്ടുണ്ട്
വിഭാഗം എ യിൽ ഉൾപ്പെടുന്ന ഹിമാചൽപ്രദേശ്, ഉത്തരാഖണ്ഡ്, സിക്കിം അടക്കം 8 വടക്കുകിഴക്കൻ സംസ്ഥാനങ്ങൾ 90 :10 അനുപാതത്തിൽ കേന്ദ്ര-:സംസ്ഥാന സഹായം ലഭിക്കാൻ അർഹരാണ്
ശേഷിക്കുന്ന വിഭാഗം ബി യിൽ ഉൾപ്പെടുന്ന സംസ്ഥാനങ്ങൾ 60: 40 അനുപാതത്തിൽ കേന്ദ്ര-സംസ്ഥാന ധനസഹായത്തിന് അർഹരാണ്
ആഭ്യന്തര സഹമന്ത്രി ശ്രീ ജി കിഷൻ റെഡ്ഡി രാജ്യസഭയിൽ രേഖാമൂലം അറിയിച്ചതാണ് ഇക്കാര്യം
IE/SKY
(Visitor Counter : 105
വാണിജ്യ വ്യവസായ മന്ത്രാലയം
കേന്ദ്രം പ്രഖ്യാപിച്ച വിവിധ ഉത്പാദന ബന്ധിത പ്രോത്സാഹന പദ്ധതികൾക്ക് വ്യവസായ മേഖലയിൽ നിന്ന് മികച്ച പ്രതികരണം - ശ്രീ പിയൂഷ് ഗോയൽ
വിവിധ മേഖലകളിൽ കേന്ദ്ര സർക്കാർ പ്രഖ്യാപിച്ച ഉത്പാദന ബന്ധിത പ്രോത്സാഹന  പദ്ധതികൾ കോവിഡാനന്തര കാലഘട്ടത്തിലെ സാമ്പത്തിക, വ്യാവസായിക തിരിച്ചുവരവിന് കാരണമായെന്ന് കേന്ദ്ര വാണിജ്യ, വ്യവസായ മന്ത്രി ശ്രീ പിയൂഷ് ഗോയൽ പറഞ്ഞു.
പ്രാദേശിക മൂല്യവർദ്ധനയും കയറ്റുമതിയും മെച്ചപ്പെടുത്തുന്നതിനുള്ള  പര്യാലോചനാ സമിതിയുടെ അവലോകന യോഗത്തിൽ അധ്യക്ഷനായ ശ്രീ ഗോയൽ, വിവിധ PLI പദ്ധതികൾക്ക് വ്യവസായ മേഖലയിൽ നിന്ന് മികച്ച പ്രതികരണമാണുള്ളതെന്ന് പറഞ്ഞു.
1.3 ട്രില്യൺ ഡോളറിന്റെ ആഗോള മോട്ടോർ വാഹന ഘടക വ്യാപാരത്തിൽ, ഇന്ത്യയുടെ വിഹിതം 15 ബില്യൺ ഡോളറാണ്. 2026 ഓടെ മോട്ടോർ വാഹന ഘടകങ്ങളുടെ കയറ്റുമതി 30 ബില്യൺ ഡോളറായി ഉയർത്തി, ഇരട്ടിയാക്കാനാണ് സർക്കാർ ലക്ഷ്യമിടുന്നത്.
ഇന്ത്യ അഭൂതപൂർവമായ ആഗോള വ്യാപാര ഇടപെടലുകൾക്ക് തുടക്കം കുറിക്കുന്നതിനാൽ, ഏറ്റവും മികച്ച ഗുണനിലവാരമുള്ള ഉത്പന്നങ്ങളും അവയുടെ ഗുണനിലവാര പരീക്ഷണത്തിനായി ലോകോത്തര ലാബുകളും ആവശ്യമാണെന്ന് ബന്ധപ്പെട്ട എല്ലാവരോടുമായി ശ്രീ ഗോയൽ പറഞ്ഞു. നമ്മുടെ വ്യാവസായിക ഉത്പന്നങ്ങളെ ആഗോള വിപണിയിൽ മത്സരക്ഷമതയുള്ളതാക്കുന്നതിന് ഗതാഗത ചെലവ് കുറയ്ക്കേണ്ടതിന്റെ ആവശ്യകത അടിവരയിട്ട് പറഞ്ഞ അദ്ദേഹം, സംസ്ഥാന കേന്ദ്രീകൃതമായി സംഭവിക്കുന്ന കുറവുകൾ പരിഹരിക്കാൻ സംസ്ഥാന സർക്കാരുകളോട് ആവശ്യപ്പെട്ടു. PLI പ്രയോജനപ്പെടുത്തിയുള്ള ഉത്പാദന വളർച്ചയ്ക്ക് തൊഴിൽ നിയമങ്ങളിൽ അനുയോജ്യമായ ഭേദഗതികൾ വരുത്താൻ വാണിജ്യ മന്ത്രി സംസ്ഥാനങ്ങളോട് അഭ്യർത്ഥിച്ചു.
എല്ലാ രാജ്യങ്ങൾക്കും എല്ലാ മേഖലകളിലും മികച്ചവരാകാൻ കഴിയില്ലെന്ന് ചൂണ്ടിക്കാട്ടിയ ശ്രീ ഗോയൽ, ഇന്ത്യയ്ക്ക് അനുയോജ്യമായ പ്രത്യേക മേഖലകൾ തിരഞ്ഞെടുക്കണമെന്നും അവയിൽ മികവ് പുലർത്തണമെന്നും നിർദ്ദേശിച്ചു. ഉത്പാദന മേഖലയിൽ ശക്തമായ വളർച്ച കൈവരിക്കുന്നതിന്, ഭൂമി, നൈപുണ്യ വികസനം, സർക്കാർ - വ്യവസായ പങ്കാളിത്തം, മാതൃകാ തൊഴിൽ നിയമ പാലനം എന്നിവ മെച്ചപ്പെടുത്തേണ്ട പ്രധാന മേഖലകൾ ആണെന്ന് അദ്ദേഹം ചൂണ്ടിക്കാട്ടി.
സാങ്കേതികവിദ്യാ കൈമാറ്റവും ചിപ്പ് നിർമ്മാണത്തിന്റെ സ്വദേശിവൽക്കരണവും പ്രോത്സാഹിപ്പിക്കണമെന്ന് നിർദ്ദേശിച്ച ശ്രീ ഗോയൽ ടിവി നിർമ്മാണത്തിൽ പ്രാദേശിക മൂല്യവർദ്ധന നിലവിലെ 28% ൽ നിന്ന് 43.7% ആക്കണമെന്ന്, ഇലക്ട്രോണിക്സ് വ്യവസായത്തോട് ആവശ്യപ്പെട്ടു.
മികച്ച പ്രാദേശികവത്ക്കരണ ശ്രമങ്ങൾക്കും CFL രഹിത ശീതീകരണ സാങ്കേതികവിദ്യയിലേക്ക് മാറിയതിനും എയർകണ്ടീഷണർ നിർമ്മാതാക്കളെ ശ്രീ ഗോയൽ അഭിനന്ദിച്ചു. ഓട്ടോമൊബൈൽ മേഖല ശുദ്ധമായ ഊർജത്തിലേക്ക് മാറുമ്പോൾ, മാഗ്നറ്റുകളുടെയും വൈദ്യുത മോട്ടോറുകളുടെയും തദ്ദേശീയ ഉത്പാദനം വർധിപ്പിക്കാൻ ഊന്നൽ നൽകണമെന്നും മന്ത്രി പറഞ്ഞു.
മന്ത്രിസഭ
ഇന്ത്യയും ലക്സംബർഗ് തമ്മിൽ ഉഭയകക്ഷി ധാരണാപത്രം ഒപ്പിടുന്നതിനുള്ള സെക്യൂരിറ്റീസ് ആൻഡ് എക്സ്ചേഞ്ച് ബോർഡ് ഓഫ് ഇന്ത്യയുടെ ശുപാർശയ്ക്ക് കേന്ദ്രമന്ത്രിസഭയുടെ അംഗീകാരം
സെക്യൂരിറ്റീസ് ആൻഡ് എക്സ്ചേഞ്ച് ബോർഡ് ഓഫ് ഇന്ത്യയും , ലക്സംബർഗിലെ ഫിനാൻഷ്യൽ ആൻഡ് കമ്മീഷൻ ഡി സർവൈലൻസ് ഡു സെക്ചർ ഫിനാൻസ്യറും തമ്മിൽ ഉഭയകക്ഷി ധാരണാ പത്രം ഒപ്പ് വെക്കുന്നതിനുള്ള സെബിയുടെ നിർദ്ദേശത്തിന് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
ലക്ഷ്യങ്ങൾ:
നിക്ഷേപവുമായി ബന്ധപ്പെട്ട് ഇരു രാജ്യങ്ങളും തമ്മിൽ
ബന്ധം കൂടുതൽ ശക്തിപ്പെടുത്തുക, പരസ്പര സഹായം സാധ്യമാക്കുക, സാങ്കേതികവിദ്യ മേഖലകളിൽ മികച്ച പ്രകടനത്തിന് ആവശ്യമായ സഹായം നൽകുക, ഇന്ത്യയുടെയും ലക്സംബർഗിലെയും നിക്ഷേപ വിപണിയുമായി ബന്ധപ്പെട്ട നിയമങ്ങളും നിയന്ത്രണങ്ങളും ഫലപ്രദമായി നടപ്പാക്കുക തുടങ്ങിയവയാണ് സാധാരണ പത്രത്തിലൂടെ ലക്ഷ്യമിടുന്നത്.
പ്രധാന അനന്തരഫലങ്ങൾ:
ഇന്റർനാഷണൽ ഓർഗനൈസേഷൻ ഓഫ് സെക്യൂരിറ്റീസ് കമ്മീഷൻസ് മൾട്ടി ലാറ്ററൽ എം ഒ യു  വിൽ സെബി യെപ്പോലെ സി എസ് എസ് എഫ് അംഗമാണ്. എന്നാൽ ഈ അന്താരാഷ്ട്ര സംഘടന സാങ്കേതിക സഹായം നൽകുന്നില്ല. നിർദ്ദിഷ്ട ധാരണപത്രം, നിക്ഷേപ നിയമങ്ങളുടെ ശരിയായ നിർവ്വഹണത്തിന് ശക്തമായ ചട്ടക്കൂട് നിർമ്മിക്കുന്നതിന് സഹായിക്കും.കൂടാതെ സാങ്കേതിക സഹായ പദ്ധതികളുടെ രൂപീകരണത്തിനും വഴിതെളിക്കും. ഓഹരിവിപണിയുമായി ബന്ധപ്പെട്ട പ്രവർത്തനങ്ങൾ, വിഭവശേഷി വികസന പ്രവർത്തനങ്ങൾ, ജീവനക്കാർക്കുള്ള പരിശീലനം എന്നിവ സാങ്കേതിക സഹായ പദ്ധതിയിലൂടെ ലക്ഷ്യമിടുന്നു.
രാജ്യത്തെ നിക്ഷേപ വിപണി നിയന്ത്രിക്കുന്നതിന് സെക്യൂരിറ്റീസ് ആൻഡ് എക്സ്ചേഞ്ച് ബോർഡ് ഓഫ് ഇന്ത്യ ആക്ട് 1992 പ്രകാരമാണ് സെക്യൂരിറ്റീസ് ആൻഡ് എക്സ്ചേഞ്ച് ബോർഡ് ഓഫ് ഇന്ത്യ-സെബി സ്ഥാപിതമായത്.നിക്ഷേപകരുടെ താല്പര്യം സംരക്ഷിക്കുകയും ഇന്ത്യയിലെ ഓഹരി വിപണികൾ പ്രോത്സാഹിപ്പിക്കുകയും നിയന്ത്രിക്കുകയും ചെയ്യുക എന്നതാണ് സെബിയുടെ ലക്ഷ്യം.
ലക്സംബർഗ് ലെ ഒരു പൊതു നിയമസംവിധാനം ആയ ഫിനാൻഷ്യൽ ആൻഡ് കമ്മീഷൻ ഡി സർവൈലൻസ് ഡു സെക്ചർ ഫിനാൻസ്യറിന് ഭരണപരവും സാമ്പത്തികവുമായ സ്വയംഭരണാധികാരം ഉണ്ട്. 1998 ഡിസംബർ 23 ന് സ്ഥാപിതമായ സി എസ് എഫ്, ഇൻഷുറൻസ് മേഖല ഒഴികെ ലക്സംബർഗ് സാമ്പത്തിക മേഖലയുടെ മേൽനോട്ടം നിർവഹിച്ചു വരുന്നു.
പ്രധാനമന്ത്രിയുടെ ഓഫീസ്
ഒഡീഷ മുഖ്യമന്ത്രിയുമായി പ്രധാനമന്ത്രി ചുഴലിക്കാറ്റ് സാഹചര്യം ചർച്ച ചെയ്തു
പ്രധാനമന്ത്രി ശ്രീ നരേന്ദ്ര മോദി ഒഡീഷയുടെ ചില ഭാഗങ്ങളിലെ ചുഴലിക്കാറ്റ് സാഹചര്യം മുഖ്യമന്ത്രി ശ്രീ നവീൻ പട്നയിക്കുമായി ചർച്ച ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ഒഡീഷയുടെ ചില ഭാഗങ്ങളിലെ ചുഴലിക്കാറ്റ് സാഹചര്യം മുഖ്യമന്ത്രി നവീൻ ജിയുമായി ചർച്ച ചെയ്തു. ഈ പ്രതികൂല സാഹചര്യത്തെ മറികടക്കാൻ സാധ്യമായ എല്ലാ പിന്തുണയും കേന്ദ്രം ഉറപ്പ് നൽകുന്നു. എല്ലാവരുടെയും സുരക്ഷയ്ക്കും ക്ഷേമത്തിനും വേണ്ടി പ്രാർത്ഥിക്കുന്നു."
(
വിദ്യാഭ്യാസ മന്ത്രാലയം
പ്രതിഭാധനരായ വിദ്യാര്ത്ഥികള്ക്ക് മാര്നിര്ദ്ദേശം നല്കുന്ന ധ്രുവ് പദ്ധതിയ്ക്ക് തുടക്കം
പ്രതിഭാധനരായ വിദ്യാര്ത്ഥികളെ കണ്ടെത്താനും താല്പര്യമുള്ള മേഖലയില് അവര്ക്ക് മികവ് പ്രകടിപ്പിക്കാനാവശ്യമായ സഹായവും മാര്ഗനിര്ദ്ദേശവും നല്കുന്നതിനുമുള്ള പ്രധാനമന്ത്രി ഇന്നൊവേറ്റീവ് ലേണിംഗ് പ്രോഗ്രാം- 'ധ്രുവ്' പദ്ധതിയ്ക്ക് ഇന്ന് ബാംഗ്ലൂരിലെ ഐ.എസ്.ആര്.ഒ ആസ്ഥാനത്ത് നടന്ന ചടങ്ങില് കേന്ദ്ര മാനവവിഭവശേഷി വികസന മന്ത്രി ശ്രീ. രമേഷ് പൊഖ്രിയാല് തുടക്കമിട്ടു. വിദ്യാര്ത്ഥികള്ക്കും സര്വോപരി സമൂഹത്തിനും ഒരു വഴിത്തിരിവാകും ഈ പദ്ധതിയെന്ന് അദ്ദേഹം പറഞ്ഞു.
ധ്രുവ് പദ്ധതിയില് രാജ്യത്തിന്റെ എല്ലാ ഭാഗത്തു നിന്നുമുള്ള വിദ്യാര്ത്ഥികള്ക്ക് പ്രാതിനിധ്യം നല്കിയിട്ടുണ്ടെന്നും ഇന്ത്യയെ ഉയരങ്ങളിലേക്ക് നയിക്കാന് ഊര്ജ്ജസ്വലരായ വിദ്യാര്ത്ഥികളെ പ്രാപ്തരാക്കാന് ഈ പദ്ധതിയിലൂടെ സാധിക്കുമെന്നും ശ്രീ. രമേഷ് പൊഖ്രിയാല് അഭിപ്രായപ്പെട്ടു.
ജനങ്ങളുടെ പ്രയാസങ്ങള് ദൂരീകരിക്കുന്നതിന് തങ്ങളുടേതായ സംഭാവനകള് നല്കാന് ധ്രുവ് പദ്ധതിയിലൂടെ തിരഞ്ഞെടുക്കപ്പെട്ട വിദ്യാര്ത്ഥികള്ക്ക് സാധിക്കുമെന്ന് ഐ.എസ്.ആര്.ഒ ചെയര്മാന് ഡോ. കെ. ശിവന് പറഞ്ഞു.
ഇന്ത്യയുടെ ആദ്യ ബഹിരാകാശ സഞ്ചാരി വിംഗ് കമ്മഡോര്  രാകേഷ് ശര്മ്മ, അടല് ഇന്നൊവേഷന് മിഷന് ഡയറക്ടര് ശ്രീ. ആര് രമണന് എന്നിവര് ചടങ്ങില് വിശിഷ്ടാതിഥികളായിരുന്നു.
(ശാസ്ത്രം, അവതരണ കലകള്, സര്ഗാത്മക രചന തുടങ്ങി വിവിധ മേഖലകളിലെ പ്രതിഭാധനരായ വിദ്യാര്ത്ഥികള്ക്ക് താല്പര്യമുള്ള രംഗങ്ങളില്തങ്ങളുടെ അറിവും നൈപുണ്യവും വര്ദ്ധിപ്പിക്കുന്നതിന് വിവിധ മികവിന്റെ കേന്ദ്രങ്ങളില് ഈ പദ്ധതിക്കു കീഴില് മാര്ഗ നിര്ദ്ദേശങ്ങളും സഹായങ്ങളും നല്കും. വിവിധ മേഖലകളിലെ വിദഗ്ധരായിരിക്കും വിദ്യാര്ത്ഥികള്ക്ക് മാര്ഗ നിര്ദ്ദേശങ്ങള് നല്കുക. ധ്രുവിന്റെ ആദ്യ ബാച്ചില് 60 വിദ്യാര്ത്ഥികളാണ് തിരഞ്ഞെടുക്കപ്പെട്ടിട്ടുള്ളത്. 9 മുതല് 12 വരെ ക്ലാസുകളിലെ വിദ്യാര്ത്ഥികളാണിവര്. വിവിധ ഗ്രൂപ്പുകളാക്കിയാണ് ഇവര്ക്ക് പരിശീലനം നല്കുന്നത്.
AM / ND
പ്രധാനമന്ത്രിയുടെ ഓഫീസ്
ഭാരതരത്ന ലതാ മങ്കേഷ്കറും പ്രധാനമന്ത്രി നരേന്ദ്ര മോദിയും - ഒരു പ്രത്യേക സ്നേഹബന്ധം
ലതാ മങ്കേഷ്കർ ജിയും പ്രധാനമന്ത്രി ശ്രീ നരേന്ദ്ര മോദിയും തമ്മിലുള്ള പ്രത്യേക സ്നേഹബന്ധത്തിന്റെ വിശദാംശങ്ങളടങ്ങിയ ഒരു എഴുത്ത് പ്രധാനമന്ത്രിയുടെ വെബ്സൈറ്റായ narendramodi.in-ൽ പങ്കു വച്ചിട്ടുണ്ട് .
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
'ഭാരത് രത്ന' ലതാ ദീദിയും പ്രധാനമന്ത്രി നരേന്ദ്രമോദിയും - ഒരു പ്രത്യേക ബോണ്ട്.
https://t.co/tiSTrSm715
നമോ ആപ്പ് വഴി"
യുവജനകാര്യ, കായിക മന്ത്രാലയം
കായിക മന്ത്രി ശ്രീ അനുരാഗ് സിംഗ് ഠാക്കൂർ ഓഗസ്റ്റ് 29 ന് ഫിറ്റ് ഇന്ത്യ പ്രസ്ഥാനത്തിന്റെ രണ്ടാം വാർഷികത്തിൽ ഫിറ്റ് ഇന്ത്യ മൊബൈൽ ആപ്പ് പുറത്തിറക്കും .
(ന്യൂ ഡൽഹി : 26 , 2021
ഫിറ്റ് ഇന്ത്യ പ്രസ്ഥാനത്തിന്റെ രണ്ടാം വാർഷികം , ആസാദി കാ അമൃത് മഹോത്സവം എന്നി ആഘാഷങ്ങളുടെ ഭാഗമായി, യുവജനകാര്യ, കായിക മന്ത്രി ശ്രീ അനുരാഗ് സിംഗ് ഠാക്കൂർ 2020 ആഗസ്റ്റ് 29 ന് ഫിറ്റ് ഇന്ത്യ മൊബൈൽ ആപ്ലിക്കേഷൻ പുറത്തിറക്കും. ഡൽഹിയിലെ പ്രശസ്തമായ മേജർ ധ്യാൻ ചന്ദ് ദേശീയ സ്റ്റേഡിയത്തിൽ നടക്കുന്ന ചടങ്ങിൽ അദ്ദേഹത്തോടൊപ്പം യുവജനകാര്യ, കായിക മന്ത്രാലയം സഹമന്ത്രി ശ്രീ നിസിത് പ്രമാണിക് പങ്കെടുക്കും. ഇന്ത്യൻ ഹോക്കി ടീം ക്യാപ്റ്റൻ മൻപ്രീത് സിംഗ്, ഗുസ്തി താരം സംഗ്രാം സിംഗ്, ആയാസ് മേമൻ, ക്യാപ്റ്റൻ ആനി ദിവ്യ, ഒരു സ്കൂൾ വിദ്യാർത്ഥി, ഒരു വീട്ടമ്മ എന്നിവരുമായി മന്ത്രിമാർ വിർച്യുൽ ആയി ആശയവിനിമയം നടത്തും .ലോഞ്ചിങ് ചടങ്ങിന് ശേഷം ഇവർ ഫിറ്റ് ഇന്ത്യ ആപ്പ് ഉപയോഗിച്ചുള്ള പ്രദർശനങ്ങൾ അവതരിപ്പിക്കും .. ആൻഡ്രോയിഡ്, ഐഒഎസ് പ്ലാറ്റ്ഫോമുകളിൽ ഫിറ്റ് ഇന്ത്യ ആപ്പ് ലഭ്യമാകും. ഓഗസ്റ്റ് 29 മുതൽ ഫിറ്റ് ഇന്ത്യയുടെ ഫേസ്ബുക്ക് പേജിൽ ലോഞ്ച് ചടങ്ങ് തത്സമയം കാണാനും ഗൂഗിൾ പ്ലേ സ്റ്റോറിൽ നിന്നോ ആപ്പിൾ ആപ്പ് സ്റ്റോറിൽനിന്നും സൗജന്യമായി ആപ്പ് ഡൗൺലോഡ് ചെയ്യാനും കഴിയും.'ആസാദി കാ അമൃത് മഹോത്സവം' ആഘോഷിക്കുന്നതിന്റെ ഭാഗമായി ഫിറ്റ് ഇന്ത്യ മൂവ്മെന്റ് , ഫിറ്റ് ഇന്ത്യ ഫ്രീഡം റൺ 2.0 ഉം നടത്തുന്നുണ്ട് .
IE
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ജ്യേഷ്ഠ അഷ്ടമി ആശംസ
പ്രധാനമന്ത്രി ശ്രീ നരേന്ദ്ര മോദി എല്ലാവർക്കും, പ്രത്യേകിച്ച് കശ്മീരി പണ്ഡിറ്റ് സഹോദരിമാർക്കും സഹോദരങ്ങൾക്കും ജ്യേഷ്ഠാ അഷ്ടമിയുടെ ശുഭ ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു :
"എല്ലാവർക്കും, പ്രത്യേകിച്ച് എന്റെ കശ്മീരി പണ്ഡിറ്റ് സഹോദരിമാർക്കും സഹോദരന്മാർക്കും ജ്യേഷ്ഠാ അഷ്ടമിയിൽ ആശംസകൾ. എല്ലാവരുടെയും ക്ഷേമത്തിനും സമൃദ്ധിക്കും വേണ്ടി ഞങ്ങൾ മാതാ ഖീർ ഭവാനിയോട് പ്രാർത്ഥിക്കുന്നു."
ഷിപ്പിങ് മന്ത്രാലയം
ഓക്സിജനും ഓക്സിജനുമായി ബന്ധപ്പെട്ട ഉപകരണ ചരക്കുകളും വഹിക്കുന്ന കപ്പലുകൾക്കുള്ള എല്ലാ നിരക്കുകളും പ്രധാന തുറമുഖങ്ങൾ ഒഴിവാക്കുന്നു
രാജ്യത്ത് ഓക്സിജന്റെയും അനുബന്ധ ഉപകരണങ്ങളുടെയും അമിതമായ ആവശ്യകത കണക്കിലെടുത്ത്, പ്രധാന പോർട്ട് ട്രസ്റ്റുകൾ ഈടാക്കുന്ന എല്ലാ ചാർജുകളും  എഴുതിത്തള്ളാൻ കാമരാജർ പോർട്ട് ലിമിറ്റഡ് ഉൾപ്പെടെ എല്ലാ പ്രധാന തുറമുഖങ്ങൾക്കും ഇന്ത്യാ സർക്കാർ നിർദ്ദേശം നൽകി. കൂടാതെ, മെഡിക്കൽ ഗ്രേഡ് ഓക്സിജൻ, ഓക്സിജൻ ടാങ്ക്, ഓക്സിജൻ ബോട്ടിൽ, പോർട്ടബിൾ ഓക്സിജൻ ജനറേറ്റർ, ഓക്സിജൻ കോൺസെൻട്രേറ്റർ, ഓക്സിജൻ സിലിണ്ടറുകളും അനുബന്ധ ഉപകരണങ്ങളും നിർമ്മിക്കുന്നതിന് ആവശ്യമായ സ്റ്റീൽ പൈപ്പുകൾ തുടങ്ങിയവ വഹിക്കുന്ന ചരക്കു കപ്പലുകൾക്ക് ബെർത്തിംഗ് ശ്രേണിയിൽ, അടുത്ത മൂന്ന് മാസത്തേക്ക് അല്ലെങ്കിൽ ഇനിയൊരു ഉത്തരവ് ഉണ്ടാകുന്നതുവരെ ഉയർന്ന മുൻഗണന നൽകാനും സർക്കാർ ആവശ്യപ്പെട്ടിട്ടുണ്ട്.
അത്തരം കപ്പലുകൾക്ക് തുറമുഖത്ത് മുൻഗണന നൽകി, ഓക്സിജനുമായി ബന്ധപ്പെട്ട ചരക്ക് ഇറക്കൽ, കസ്റ്റംസും മറ്റ് അധികാരികളുമായി ഏകോപനം, വേഗത്തിൽ രേഖകൾ ശരിയാക്കി ഓക്സിജനുമായി ബന്ധപ്പെട്ട സുഗമമായ ചരക്കുനീക്കം എന്നിവയ്ക്കായി വ്യക്തിപരമായി മേൽനോട്ടം വഹിക്കാൻ പോർട്ട് ചെയർപേഴ്സൺമാരോട് ആവശ്യപ്പെട്ടിട്ടുണ്ട്.
ഇത്തരം കപ്പലുകൾ മുകളിൽ പറഞ്ഞ ചരക്കുകൾക്ക് പുറമേ മറ്റ് സാമഗ്രികളും വഹിക്കുന്നുണ്ടെങ്കിൽ, തുറമുഖത്ത് കൈകാര്യം ചെയ്യുന്ന മൊത്തത്തിലുള്ള ചരക്കുകളുടെ അളവ് കണക്കിലെടുത്ത് പ്രോ-റാറ്റാ അടിസ്ഥാനത്തിൽ, ഓക്സിജനുമായി ബന്ധപ്പെട്ട ചരക്കുകളുടെ ചാർജുകൾ എഴുതിത്തള്ളണം.
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 192.82 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.33 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 15,414
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,628 പേര്ക്ക്
രോഗമുക്തി നിരക്ക് നിലവില് 98.75%
പ്രതിവാര രോഗസ്ഥിരീകരണ നിരക്ക് 0.51 %
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 192.82 കോടി  പിന്നിട്ടു. 2,43,56,591 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.33 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,06,720
രണ്ടാം ഡോസ് 1,00,36,970
കരുതല് ഡോസ് 51,64,395
മുന്നണിപ്പോരാളികള്
ഒന്നാം ഡോസ് 1,84,18,613
രണ്ടാം ഡോസ് 1,75,78,684
കരുതല് ഡോസ് 85,35,082
12-14 പ്രായപരിധിയിലുള്ളവര്
ഒന്നാം ഡോസ് 3,33,02,653
രണ്ടാം ഡോസ് 1,51,26,171
15-18 പ്രായപരിധിയിലുള്ളവര്
ഒന്നാം ഡോസ് 5,93,02,696
രണ്ടാം ഡോസ് 4,52,06,782
18-44 പ്രായപരിധിയിലുള്ളവര്
ഒന്നാം ഡോസ് 55,69,84,375
രണ്ടാം ഡോസ് 48,85,12,628
കരുതല് ഡോസ് 6,88,611
45-59 പ്രായപരിധിയിലുള്ളവര്
ഒന്നാം ഡോസ് 20,32,19,615
രണ്ടാം ഡോസ് 19,05,07,691
കരുതല് ഡോസ് 12,68,958
60നുമേല് പ്രായമുള്ളവര്
ഒന്നാം ഡോസ് 12,70,69,599
രണ്ടാം ഡോസ് 11,88,01,774
കരുതല് ഡോസ് 1,80,71,538
കരുതല് ഡോസ് 3,37,28,584
ആകെ 1,92,82,03,555
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 15,414 ; ഇത് രാജ്യത്തെ മൊത്തം സജീവ കേസുകളുടെ 0.04% ആണ്.
ദേശീയ രോഗമുക്തി നിരക്ക് 98.75 % ആണ്. കഴിഞ്ഞ 24 മണിക്കൂറിനുള്ളില് 2,167 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,26,04,881 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 2,628 പേര്ക്കാണ്.
കഴിഞ്ഞ 24 മണിക്കൂറിനുള്ളില് 4,52,580 പരിശോധനകള് നടത്തി. ആകെ 84.84 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.51 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.58 ശതമാനമാണ്.
(ND
പ്രത്യേക സേവനങ്ങളും ഫീച്ചറുകളും
ശിൽപശാല സംഘടിപ്പിക്കും
കേന്ദ്ര ടെക്സ്റ്റൈൽസ് മന്ത്രാലയത്തിന് കീഴിലുള്ള ടെക്സ്റ്റൈൽസ് കമ്മിറ്റി ഏപ്രിൽ 10-ന് രാവിലെ 10:30 മണിക്ക് തിരുവനന്തപുരത്തെ ഹോട്ടൽ റെസിഡൻസി ടവറിൽ ശില്പശാല സംഘടിപ്പിക്കും. "തനത് ഇന്ത്യൻ ഉൽപന്നങ്ങൾക്കായുള്ള ഐപിആർ സംരക്ഷണംവും ഭൂമിശാസ്ത്ര പരമായ സൂചകനളും  ' എന്നതാണ് ശിൽപശാലയുടെ വിഷയം. മുംബൈ നബാർഡ് ചെയർമാൻ, ശ്രീ ഷാജി കെ വി
മുഖ്യാതിഥിയായിരിക്കും. നബാർഡ്, കേന്ദ്ര ടെക്സ്റ്റൈൽ മന്ത്രാലയം, സംസ്ഥാന കൈത്തറി, ടെക്സ്റ്റൈൽസ് വകുപ്പ് തുടങ്ങിയവയിലെ മുതിർന്ന ഉദ്യോഗസ്ഥർ സെഷനിൽ പങ്കെടുക്കും.
1999-ലെ ഭൂമിശാസ്ത്ര സൂചിക നിയമത്തെക്കുറിച്ചും ജി ഐക്ക് ശേഷമുള്ള സംരംഭങ്ങളെക്കുറിച്ചുമുള്ള അറിവ് വർധിപ്പിക്കാനും അതുല്യമായ കൈത്തറി, കരകൗശല ഉൽപന്നങ്ങളിൽ താഴെത്തട്ടിലുള്ള പങ്കാളികളുടെ താൽപ്പര്യങ്ങൾ സംരക്ഷിക്കാനും ശില്പശാല ലക്ഷ്യമിടുന്നു. ഡബ്യു ടി ഒ ചട്ടക്കൂടിന് കീഴിലുള്ള ട്രിപ്സ് & ജി ഐ , ജി ഐ ആനുകൂല്യങ്ങളെക്കുറിച്ചുള്ള പഠനങ്ങൾ തുടങ്ങിയവ പരിപാടിയിൽ വിശദീകരിക്കും.
കൂടുതൽ വിവരങ്ങൾക്ക് 9869199414 എന്ന നമ്പറിൽ ബന്ധപ്പെടുക.
-NS-
(Visitor Counter : 32
വാര്ത്താവിതരണ പ്രക്ഷേപണ മന്ത്രാലയം
ഡിജിറ്റൽ മാധ്യമ രംഗത്ത് പങ്കാളിത്തം സ്ഥാപിക്കുന്നതിനായി ഇന്ത്യയും വിയറ്റ്നാമും പ്രതിബദ്ധത പത്രത്തിൽ ഒപ്പുവച്ചു
ന്യൂ ഡൽഹി: ഡിസംബർ 16, 2021
ഇന്ത്യയും വിയറ്റ്നാമും തമ്മിലുള്ള പങ്കാളിത്തം ശക്തിപ്പെടുത്തുന്നതിന്റെ ഭാഗമായി കേന്ദ്ര വാർത്താവിതരണ പ്രക്ഷേപണ മന്ത്രി ശ്രീ അനുരാഗ് ഠാക്കൂർ ഇന്ന് വിയറ്റ്നാം വാർത്താ വിതരണ വിനിമയ മന്ത്രി ശ്രീ ഗുയെൻ മാൻ ഹംഗുമായി ഒരു പ്രതിബദ്ധത പത്രത്തിൽ  ഒപ്പുവച്ചു.
ഡിജിറ്റൽ, സാമൂഹ്യ മാധ്യമങ്ങളിൽ നയങ്ങളും നിയന്ത്രണ ചട്ടക്കൂടുകളും സ്ഥാപിക്കുന്നതിനുള്ള വിവരങ്ങളും അനുഭവങ്ങളും പങ്കു വയ്ക്കുന്നതിനും ഇരു രാജ്യങ്ങളിലെയും മാധ്യമ വിദഗ്ധർക്കും ഉദ്യോഗസ്ഥർക്കും പരിശീലന പരിപാടികൾ നടത്തുന്നതിനും പ്രതിബദ്ധത പത്രം വിഭാവനം ചെയ്യുന്നു.
(കൊവിഡ്-19 മഹാമാരിയുടെ കാലത്ത് എല്ലാ രാജ്യങ്ങളും കൈകോർക്കുന്ന "ഇൻഫോഡെമിക്" പോലുള്ള വെല്ലുവിളികളുടെയും പുതിയ സാങ്കേതികവിദ്യകളുടെയും മേഖലയിലെ ഉഭയകക്ഷി സഹകരണത്തിന് ഇന്നത്തെ യോഗം രൂപം നൽകുമെന്ന് ശ്രീ അനുരാഗ് ഠാക്കൂർ പറഞ്ഞു.
ശ്രീ ഠാക്കൂറിനെ വിയറ്റ്നാമിലേക്ക് ക്ഷണിച്ച വിയറ്റ്നാം മന്ത്രി, ഇരു രാജ്യങ്ങളിലെയും നേട്ടങ്ങളുടെ പ്രചാരണത്തിനും ജനങ്ങൾ തമ്മിലുള്ള ശക്തമായ ബന്ധത്തിനും വേണ്ടി സാമൂഹിക-സാമ്പത്തിക സംഭവവികാസങ്ങളെക്കുറിച്ചുള്ള വിവരങ്ങൾ പരസ്പരം മാധ്യമപ്രവർത്തകർക്ക് ലഭ്യമാക്കണമെന്നും അഭിപ്രായപ്പെട്ടു.
പ്രസാർ ഭാരതി സിഇഒ, ശ്രീ ശശി ശേഖർ വെംപതി; പ്രിൻസിപ്പൽ ഡിജി, പിഐബി, ശ്രീ ജയദീപ് ഭട്നാഗർ; വാർത്താവിതരണ പ്രക്ഷേപണ മന്ത്രാലയം ജോയിന്റ് സെക്രട്ടറി, ശ്രീ വിക്രം സഹായ്, ഇന്ത്യയിലെയും വിയറ്റ്നാമിലെയും മറ്റ് ഉദ്യോഗസ്ഥരും യോഗത്തിൽ പങ്കെടുത്തു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 96.82 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 18,987 പേർക്ക്
രോഗമുക്തി നിരക്ക് 98.07% ; 2020 മാർച്ചിനുശേഷം ഏറ്റവും ഉയർന്ന നിലയിൽ
കഴിഞ്ഞ 24 മണിക്കൂറിനിടെ 19,808 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,33,62,709 ആയി
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തിൽ താഴെ മാത്രം; നിലവിൽ 0.61 ശതമാനം; 2020 മാർച്ചിനുശേഷം ഏറ്റവും കുറഞ്ഞ നിലയിൽ
രാജ്യത്ത് നിലവിൽ ചികിത്സയിലുള്ളത് 2,06,586 പേർ; 215 ദിവസത്തിനിടെ ഏറ്റവും കുറവ്
പ്രതിവാര രോഗസ്ഥിരീകരണ നിരക്ക്  കഴിഞ്ഞ 111 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 45 ദിവസമായി 3 ശതമാനത്തിൽ താഴെ
ആകെ നടത്തിയത് 58.76 കോടി പരിശോധന.
(Visitor Counter : 126
മന്ത്രിസഭ
ഡബ്ല്യുടിഒയിലെ ഇന്ത്യയുടെ സ്ഥിരം ദൗത്യം, സെന്റർ ഫോർ ട്രേഡ് ആൻഡ് ഇൻവെസ്റ്റ്മെന്റ് ലോ , സെന്റർ ഫോർ ട്രേഡ് ആൻഡ് ഇക്കണോമിക് ഇന്റഗ്രേഷൻ  എന്നിവ തമ്മിലുള്ള ധാരണാപത്രം കേന്ദ്ര മന്ത്രിസഭ അംഗീകരിച്ചു
ഡബ്ല്യുടിഒയിലെ ഇന്ത്യയുടെ സ്ഥിരം ദൗത്യം, സെന്റർ ഫോർ ട്രേഡ് ആൻഡ് ഇൻവെസ്റ്റ്മെന്റ് ലോ , സെന്റർ ഫോർ ട്രേഡ് ആൻഡ് ഇക്കണോമിക് ഇന്റഗ്രേഷൻ  എന്നിവ തമ്മിലുള്ള ധാരണാപത്രത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
വിശദാംശങ്ങൾ:
അക്കാദമിഷ്യൻമാർ, പ്രാക്ടീഷണർമാർ, നിയമജ്ഞർ, നയനിർമ്മാതാക്കൾ, ഇന്ത്യ, സ്വിറ്റ്സർലൻഡ്, മറ്റ് രാജ്യങ്ങൾ എന്നിവിടങ്ങളിൽ നിന്നുള്ള വിദ്യാർത്ഥികൾ എന്നിവർ തമ്മിലുള്ള സഹകരണം അന്താരാഷ്ട്ര വാണിജ്യ, നിക്ഷേപ നിയമങ്ങളുടെയും അനുബന്ധ വിഷയങ്ങളുടെയും ഉയർന്നുവരുന്നതും പുതിയതുമായ മേഖലകളെക്കുറിച്ച് സാങ്കേതികവും സൂക്ഷ്മവുമായ ധാരണ സൃഷ്ടിക്കാൻ സഹായിക്കും. ധാരണാപത്രം മൂന്ന് വർഷത്തേക്ക് നിലനിൽക്കും.
പ്രയോജനങ്ങൾ:
ജനീവയിലെ ഗ്രാജുവേറ്റ് ഇൻസ്റ്റിറ്റ്യൂട്ട് ഓഫ് ഇന്റർനാഷണൽ ആന്റ് ഡെവലപ്മെന്റ് സ്റ്റഡീസുമായുള്ള ധാരണാപത്രം സെന്റർ ഫോർ ട്രേഡ് ആൻഡ് ഇൻവെസ്റ്റ്മെന്റ് ലോയിലെ ജീവനക്കാർക്ക് അന്താരാഷ്ട്ര വ്യാപാര, നിക്ഷേപ നിയമ മേഖലയിൽ വിലപ്പെട്ട അക്കാദമിക്, ഗവേഷണ അവസരങ്ങൾ നൽകും. കൂടാതെ, അന്താരാഷ്ട്ര വ്യാപാരത്തിന്റെ സമകാലിക പ്രശ്നങ്ങളെക്കുറിച്ച് ഡിഒസി ഉദ്യോഗസ്ഥർ, സിടിഐഎൽ ഗവേഷകർ, അക്കാദമിക് വിദഗ്ധർ എന്നിവരുടെ ധാരണ വർദ്ധിപ്പിക്കുന്നതിനും അന്താരാഷ്ട്ര വാണിജ്യ, നിക്ഷേപ നിയമങ്ങളിൽ ഇന്ത്യയുടെ സ്ഥാനങ്ങൾക്കുള്ള പിന്തുണ കെട്ടിപ്പടുക്കുന്നതിനും , കീഴിൽ ശേഷി വർദ്ധിപ്പിക്കൽ പരിപാടികൾ സംഘടിപ്പിക്കുന്നതിനും ധാരണാപത്രത്തിൽ വ്യവസ്ഥയുണ്ട്.
മന്ത്രിസഭ
ഭരണഘടനയുടെ അഞ്ചാം പട്ടികയ്ക്ക് കീഴില് രാജസ്ഥാനിലെ പട്ടികവര്ഗ്ഗ മേഖലകള് പ്രഖ്യാപിക്കുന്നതിന് കേന്ദ്ര മന്ത്രിസഭയുടെ അംഗീകാരം
ഭരണഘടനയുടെ അഞ്ചാം പട്ടികയ്ക്ക് കീഴില് രാജസ്ഥാനിലെ പട്ടികവര്ഗ്ഗ മേഖലകള് നിര്വചിച്ചിട്ടുള്ള 1981 ഫെബ്രുവരിയിലെ ഭരണഘടനയുടെ114-ാമത് ഉത്തരവ് റദ്ദ് ചെയ്യാനും പുതിയ ഭരണഘടനാ ഉത്തരവനുസരിച്ച് പട്ടിക മേഖലകള് പ്രഖ്യാപിക്കുന്നതിനും പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
പുതിയ ഭരണഘടനാ ഉത്തരവ് നടപ്പില് വരുത്തുന്നത് രാജസ്ഥാനിലെ പട്ടികവര്ഗ്ഗക്കാര്ക്ക് ഭരണഘടനയുടെ അഞ്ചാം പട്ടികയ്ക്ക് കീഴിലുള്ള സംരക്ഷണ ആനുകൂല്യങ്ങള് ലഭിക്കുന്നതിന് സഹായിക്കും.
ഭരണഘടനയുടെ അഞ്ചാം പട്ടികയ്ക്ക്കീഴില് രാജസ്ഥാനിലെ പട്ടിക മേഖല കൂടുതല് വ്യാപിപ്പിക്കണമെന്ന് നേരത്തേ, സംസ്ഥാന ഗവണ്മെന്റ് കേന്ദ്രത്തോടാവശ്യപ്പെട്ടിരുന്നു.
ഗുണഭോക്താക്കള്:
രാജസ്ഥാനിലെ ബന്സ്വാര, ദുങ്കാര്പൂര്, പ്രതാപ്ഗഢ്, എന്നിവിടങ്ങളിലും ഉദയ്പൂര്, രാജ്സാമന്ദ്, ചിത്തോര്ഗഢ്,പാലി, സിറോഹി ജില്ലകളിലും ഭാഗികമായധിവസിക്കുന്ന പട്ടിക വിഭാഗങ്ങള്ക്ക് ഭരണഘടനയുടെ അഞ്ചാം പട്ടികയ്ക്ക്കീഴിലുള്ള സംരക്ഷണ ആനുകൂല്യം ലഭിക്കും.
ബന്സ്വാര, ദുങ്കാര്പൂര്, പ്രതാപ്ഗഢ്, എന്നീ മൂന്നു ജില്ലകള്, 9 തഹ്സിലുകള്മുഴുവനായി, ഒരു ബ്ലോക്ക്മുഴുവനായി, ഉദയ്പൂര്, രാജ്സാമന്ദ്, ചിത്തോര്ഗഢ്,പാലി, സിരോഹി എന്നീ ജില്ലകളിലെ 227 ഗ്രാമങ്ങളടങ്ങുന്ന 46 ഗ്രാമ പഞ്ചായത്തുകള് എന്നിവ രാജസ്ഥാനിലെ പട്ടിക മേഖലകളിലുള്പ്പെടുത്തും.
പട്ടിക മേഖലകളുടെ പ്രഖ്യാപനത്തിന് അധിക ഫണ്ടിന്റെ ആവശ്യമില്ല. പട്ടിക മേഖലകളുടെ വേഗത്തിലുള്ള വികസനത്തിനായി നടപ്പിലാക്കുന്ന കേന്ദ്ര- സംസ്ഥാന പദ്ധതികളുടെ കീഴിലുള്ള സബ് പ്ലാനിന്റെ  ഭാഗമായിരിക്കും ഇത്.
പശ്ചാത്തലം:
ഭരണഘടനയുടെ അഞ്ചാം പട്ടികയ്ക്ക് കീഴിലെ ) ആറാം ഖണ്ഡിക വ്യക്തമാക്കുന്നത് രാഷ്ട്രപതിക്ക് ഒരുത്തരവനുസരിച്ച് പട്ടിക മേഖല പ്രഖ്യാപിക്കാമെന്നാണ്. ആറാം ഖണ്ഡിക  അനുസരിച്ച് സംസ്ഥാന ഗവര്ണര്മാരുമായി കൂടിയാലോചന നടത്തി ആ സംസ്ഥാനത്തെ പട്ടിക മേഖലയുടെ വിസ്തൃതി വര്ദ്ധിപ്പിക്കാനും പരിധി പുനര് നിര്ണ്ണയിക്കാനും രാഷ്ട്രപതിക്ക് അധികാരമുണ്ട്.
1950 ലാണ് പട്ടിക മേഖലകള് ആദ്യമായി വിജ്ഞാപനം ചെയ്യപ്പെട്ടത്. രാജസ്ഥാനിലെ പട്ടിക മേഖലകള് വ്യക്തമാക്കിക്കൊണ്ടുള്ള ഭരണഘടനാ ഉത്തരവ് 1981 ല് പുറപ്പെടുവിച്ചു. പുതിയ ജില്ലകളുടെ രൂപീകരണം, പുനരേകീകരണം, 2011 ലെ സെന്സസ് അനുസരിച്ച് പട്ടിക വര്ഗ്ഗക്കാരുടെ ജനസംഖ്യയില് വന്ന മാറ്റങ്ങള് എന്നിവ പരിഗണിച്ചാണ് രാജസ്ഥാനിലെ പട്ടിക മേഖലകള് വ്യാപിപ്പിക്കണമെന്ന് സംസ്ഥാന ഗവണ്മെന്റ് ആവശ്യപ്പെട്ടത്.
(AM/MRD